《夏夜积雨霁阴云不收病坐南轩月复出》
元代·萨都剌

积雨已敛云不明，淡月忽出户牖晴。幽人开窗看月色，投入怀牖亦有情。

数宵相连尔何在，应驾老蟾出东海。今宵见尔不得眠，未脱人间女儿态。

爱渠中夜雪满庭，照出饮颗山脰形。何人此际步微影，玉堂珂佩风泠泠。

作者简介：萨都剌（约1272—1355）元代诗人、画家、书法家。字天锡，号直斋。回族（一说蒙古族）。其先世为西域人，出生于雁门（今山西代县），泰定四年进士。授应奉翰林文字，擢南台御史，以弹劾权贵，左迁镇江录事司达鲁花赤，累迁江南行台侍御史，左迁淮西北道经历，晚年居杭州。萨都剌善绘画，精书法，尤善楷书。有虎卧龙跳之才，人称燕门才子。他的文学创作，以诗歌为主，诗词内容，以游山玩水、归隐赋闲、慕仙礼佛、酬酢应答之类为多，思想价值不高。萨都剌还留有《严陵钓台图》和《梅雀》等画，现珍藏于北京故宫博物院。